stanford-oval/wikipedia huggingface dataset:
Infinite Icon
הערות שוליים

↑  Kreps, Daniel (30 במאי 2024). "Paris Hilton Finally Announces Second Album, Infinite Icon". Rolling Stone. נבדק ב-30 במאי 2024. {{cite news}}:  (עזרה)
↑  "Watch these unseen gay red carpet moments from the Grammys". www.pride.com (באנגלית). ארכיון מ-2024-02-07. נבדק ב-2024-02-07.
↑  "Paris Hilton Wears Sparkly "Mermaid Vibes" Gown With Bedazzled "Hilton" Clutch at the 2024 Grammys". People (באנגלית). ארכיון מ-2024-02-05. נבדק ב-2024-02-07.
↑  Smyth, Tom (2024-02-04). "Sia Is Producing Paris Hilton's Second Album". Vulture (באנגלית). ארכיון מ-2024-02-05. נבדק ב-2024-02-07.
↑  Pilley, Max (2023-10-18). "Paris Hilton to release new album, executive produced by Sia". NME (באנגלית בריטית). ארכיון מ-2023-11-01. נבדק ב-2024-02-07.
↑  "Paris Hilton says her upcoming sophomore album is for the gays". www.pride.com (באנגלית). ארכיון מ-2024-02-06. נבדק ב-2024-02-07.
↑  "Paris Hilton Feels 'Beyond Honored' to Perform 'Stars Are Blind' and More at Pride Festival in NYC (Exclusive)". People (באנגלית). ארכיון מ-2023-06-29. נבדק ב-2024-02-07.
↑  Mier, Tomás (2023-06-30). "Paris Hilton Declares Herself the 'Hot One' on Surprise Dance Banger". Rolling Stone (באנגלית אמריקאית). ארכיון מ-2023-07-05. נבדק ב-2024-02-07.
↑  "Paris Hilton Just Announced a Sia-Produced Album on The Tonight Show". NBC.com (באנגלית אמריקאית). 2023-10-18. ארכיון מ-2024-02-03. נבדק ב-2024-02-07.
↑  "Paris Hilton Says She's 'Definitely' Bringing Her 'Babies' with Her on Tour This Summer at 2024 Grammys". People (באנגלית). ארכיון מ-2024-02-06. נבדק ב-2024-02-07.
↑  Pilley, Max (14 ביוני 2024). "Rina Sawayama announces new single 'I'm Free' with Paris Hilton". NME. ארכיון מ-14 ביוני 2024. נבדק ב-19 ביוני 2024. {{cite web}}:  (עזרה)
↑  Gotto, Connor (17 ביוני 2024). "Paris Hilton teams up with Rina Sawayama on new single I'm Free". Retro Pop Magazine. ארכיון מ-17 ביוני 2024. נבדק ב-19 ביוני 2024. {{cite web}}:  (עזרה)
↑  "Paris Hilton fans gush 'our pop princess is back' as star performs new song I'm Free at event". Flip The Media. נבדק ב-19 ביוני 2024. {{cite web}}:  (עזרה)תחזוקה - ציטוט: url-status (link)
| פריס הילטון |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Paris • Infinite Icon |  |
| סינגלים | "Stars Are Blind" • "Turn It Up" • "Nothing in This World" • "Good Time" • "Come Alive" • "High Off My Love" • "I Need You" • "B.F.A. (Best Friend's Ass)" • "Lone Wolves" • "I Blame You" • "Stars Are Blind (Paris' Version)" • "Hot One" • "Fame Won't Love You" |  |
| סינגלים שיווקים | "Screwed" • "Paris for President" • "My BFF" • "Mark It Up" • "Zydrate Anatomy" • "Drunk Text" • "Summer Reign" |  |
| ספרים | Confessions of an Heiress • Your Heiress Diary: Confess It All to Me |  |
| --- | --- |
בקרת זהויות :  MusicBrainz release group: 878249cb-3ce3-4772-9016-f38d35e41f30
פרדריק הרביעי, מלך דנמרק

פרדריק הרביעי, מלך דנמרק (בדנית ובנורווגית: Frederik IV; ‏11 באוקטובר 1671 – 12 באוקטובר 1730) היה מלך דנמרק-נורווגיה מ-1699 ועד מותו. פרדריק היה בנם של כריסטיאן החמישי, מלך דנמרק ושל רעייתו, שרלוטה אמליה מהסן-קאסל.
ראשית חייו

כנסיך הכתר, הרחיב פרדריק את השכלתו בטיול באירופה, שאותו הוביל מנהל משק הבית שלו, דיטלב וויב. הוא התרשם במיוחד מהאדריכלות באיטליה ובשובו לדנמרק, הוא ביקש את רשותו של אביו לבנות ארמון קיץ בסולברג, כפי שהייתה אז ידועה גבעת ולבי ובהמשך נבנה עליה ארמון פרדריקסבורג. הבניין בן הקומה האחת, שתוכנן כלל הנראה על ידי ארנסט ברנדנבורגר, הושלם ב-1703.
לפרדריק הותר לבחור את אשתו לעתיד מקרב מספר בנות לבתי מלוכה פרוטסטנטיים בצפון גרמניה. ב-1695, הוא ערך ביקור בחצרו של גוסטב אדולף, דוכס מקלנבורג-גיסטרו. אך ביקורו שם, נקטע בטרם עת כאשר הגיעה ההודעה מחלתו הקשה של אחיו כריסטיאן (למעשה, כאשר הגיעה הידיעה לפרדריק, אחיו כבר לא היה בין החיים). בהמשך שב פרדריק לגיסטרו, שם הוא בחר את הבכירה ביותר מבין הנסיכות שעדיין לא נישאו. ב-5 בדצמבר 1695 הוא נשא לאישה בטירת קופנהגן את לואיזה ממקלנבורג-גיסטרו, שבעצמה הייתה נכדת-נכדתו של פרדריק השני, מלך דנמרק. הזוג הוכתר כמלך ומלכת דנמרק-נורווגיה ב-25 באוגוסט 1699 בקפלת פרדריקסבורג.
מלך > מדיניות הפנים

הרפורמה החשובה ביותר של פרדריק בתחום מדיניות הפנים, היה ביטולו ב-1702 של משטר הצמיתות (בדנית: vornedskab) שהיה מנת חלקם של איכרי זילנד החל מסוף ימי הביניים. מאמציו היו לרוב לשווא בשל הנהגתו ב-1733 של מוסד ה-Stavnsbånd שאילץ גברים בגילאים 18–36 להתגורר ולעבוד במקום לידתם.
עם תום עידן המלחמות בדנמרק שגשגו בה המסחר והתרבות. התיאטרון הדני הראשון, תיאטרון לילי גרונגדה, הוקם והמחזאי הידוע לודוויג הולברג החל את הקריירה שלו. באותה תקופה החל תהליך ההתיישבות בגרינלנד על ידי המיסיונר האנס אגדה. מבחינה פוליטית עמדה תקופה זו בסימן הקשר של המלך לקרובי משפחתו בהולשטיין והרחבת החשדנות כלפי האצולה הוותיקה בדנמרק.
במהלך תקופת מלכותו של פרדריק, הוכתה קופנהגן על ידי שני אסונות: מגפת דבר ב-1711 ושריפה באוקטובר 1728, שהחריבה את רובו של הרובע הימיביניימי של הבירה. למרות שהמלך שוכנע על ידי אולה רמר להנהיג את הלוח הגרגוריאני בדנמרק ובנורווגיה ב-1700, היו התצפיות והחישובים של האסטרונומים בין האוצרות שאבדו בשריפה.
לפרדריק, כמי שביקר פעמיים באיטליה, היו שני ארמונות שנבנו בסגנון בארוק איטלקי: ארמון פרדריקסבורג שהורחב במהלך תקופת מלכותו, כאשר הוא הוסב להיות בניין בעל שלוש קומות בצורת H והושלם ב-1709 על ידי יוהאן קונרד ארנסט, שנתן לארמון את מראהו האיטלקי האמיתי בסגנון הבארוק, וארמון פרדנסבורג (ארמון השלום). שני הארמונות הללו נחשבו כאנדרטאות לסיום המלחמה הצפונית הגדולה. פרדריק הרביעי קיים מפגשים שבועיים עם הקהל הרחב שיכול היה להיות נוכח בהם ולהגיש מכתבי תלונה או הצעות.
מלך > המסע לאיטליה

לפרדריק הרביעי מקום של כבוד בהיסטוריה החברתית של העיר ונציה, בשל הביקור שהוא ערך שם בחורף 1708 – 1709. הוא שהה בעיר כשאתו פמליה של לפחות 70 איש. באופן רשמי הוא הגיע לעיר בעילום שם תחת התואר רוזן אולדנבורג, לא כדי לא להתפרסם, אלא כדי להימנע מהגינונים המלכותיים המסורבלים. בתשעת השבועות בהם שהה פרדריק בעיר, הוא היה אורח קבוע באופרות ובהצגות ורכש מוצרי זכוכית ונציאנית רבים. במהלך הביקור בבית הנשק של ונציה, הוא קיבל מתנה יוקרתית: שני תותחים גדולים ומרגמה אחת. לכבודו של פרדריק נערכה תחרות שיט בתעלה הגדולה והיא הונצחה כציור מאת לוקה קרלבבי. החורף באותה שנה היה קר במיוחד, עד כי מימי לגונת ונציה קפאו ותושבי העיר היו מסוגלים ללכת על פני שכבת הקרח מהעיר אל היבשה. בוונציה התבדחו שמלך דנמרק הביא את החורף הקר אתו. פרדריק גם ביקר אצל הדוכסית הגדולה ויולנטה ביאטריס מבוואריה בחצר בית מדיצ'י, שם סירב המלך בזלזול לצאת מהחדר כאשר הדוכסית החליפה את בגדיה. בשובו לארצו הוביל פרדריק משא ומתן עם אוגוסטוס, הנסיך הבוחר של סקסוניה ועם פרידריך הראשון, מלך בפרוסיה, בנוגע לתוכניות למלחמה כנגד שוודיה.
מלך > יחסי חוץ

במשך רוב תקופת מלכותו של פרדריק הרביעי, הייתה דנמרק מעורבת במלחמה הצפונית הגדולה נגד שוודיה. למרות החתימה על שלום דרוונדל ב-1700, התחוללה עד מהרה פלישה שוודית ונוצרו איומים מהמעצמות הימיות של מערב אירופה. ב-1709, נכנסה דנמרק שוב למלחמה, כשהיא מעודדת מהתבוסה השוודית בפולטבה. פרדריק פיקד אישית על הכוחות הדנים בקרב גדבוש ב-1712. למרות שדנמרק הייתה בצד המנצח, לא עלה בידה לכבוש מחדש את נחלותיה שאבדו לה במערב שוודיה. התוצאה החשובה ביותר של המלחמה היה חורבנה של דוכסות הולשטיין הפרו-שוודית ובכך הושגה מחדש השליטה הדנית בשלזוויג-הולשטיין.
בין השנים 1703 – 1711 שלח פרדריק יחידות צבא להונגריה והעניק סיוע לאוסטריה ב"מלחמת העצמאות" של ראקוצי. הרגימנטים הדנים לחמו כנגד צבאו של ראקוצי וכנגד חיילות הסיוע הצרפתיים בקרב סיבו.
רוב ימי חייו של פרדריק עברו במאבקים כנגד קרובי משפחתו. שניים מבני דודיו, קרל השנים עשר, מלך שוודיה ופרידריך הרביעי, דוכס הולשטיין-גוטורפ (שלושתם היו נכדיו של פרדריק השלישי, מלך דנמרק), ניהלו מלחמה במשותף כנגד אביו. בתחילה הובס פרדריק על ידי השוודים ואולץ להכיר בעצמאותה של הולשטיין-גוטורפ. בסופו של דבר הצליח פרדריק ב-1713 לגרש את דוכס הולשטיין-גוטורפ הבא, קרל פרידריך, אל מחוץ לשלזוויג והצליח להימנע מנקמתה של חותנתו של קרל פרדריך, יקטרינה הראשונה, קיסרית רוסיה.
מלך > שנותיו האחרונות

החל מ-1721 היו חייו של פרדריק עם אנה מאושרים. עם זאת, בשנות חייו האחרונות התרופפה בריאותו והוא סבל מבצקות ומתוצאות של תאונת התפוצצות בבית יציקה לתותחים בקופנהגן. הוא גם שקע בצער שגרם לו לאדיקות דתית. אופי זה של אמונה הפך להיות שכיח בתקופת מלכותו של בנו. בשנותיו האחרונות ביקש פרדריק מבנו שיבטיח לו כי יגן על המלכה אנה סופיה. למרות חולשתו שהלכה והתגברה, הוא יצא ב-1730 למסע לגיוס אנשים לצבא. הוא הגיע לגוטרופ, אך שב על עקבותיו ובהגיעו לאודנסה מת, כשהוא חרד לעתידה של רעייתו. פרדריק הרביעי נקבר בקתדרלת רוסקילדה.
משפחתו וצאצאיו

פרדריק נחשב לאדם אחראי וחרוץ ולעיתים קרובות כאינטליגנטי ביותר מבין המונרכים האבסולוטים של דנמרק. הוא הצליח להיות בלתי תלוי בשריו. למרות חוסר העניין שלו בידע אקדמי, הוא היה פטרון של תחומי התרבות, בעיקר של האומנויות והאדריכלות. חולשתו העיקרית הייתה ככל הנראה רדיפה אחר תענוגות ואחרי נשים, שלעיתים הסיחו את דעתו. למעט פרדריק השביעי שמלך אחריו, הוא היה המלך הדני האחרון שנישא בנישואים מורגנטיים.
מבלי להתגרש מאשתו הראשונה, לואיזה ממקלנבורג-גיסטרו, הוא נשא ב-1703 לאישה את אליזבת הלן פון וירג. לאחר מותה של אליזבת, הוא החל ברומן עם בת הלוויה שלה, שרלוט הלן פון שנידל, למרות שמאוחר יותר הוא איבד את העניין בה. פרדריק התאהב ברוזנת בת ה-19, אנה סופיה רבנטלאו, שאותה הוא לקח לאחר שאמה סירבה להפוך את בתה הצעירה לפילגש המלכותית. פרדריק ראה לראשונה את העלמה הצעירה, בתו של מי שהיה אז ראש הממשלה, בנשף מסיכות שהתקיים ב-1711 בטירת קולדינגהואס, שם התגוררה המשפחה המלכותית באופן זמני עקב המגפה שהשתוללה בקופנהגן. השניים נישאו באופן חשאי ב-26 ביוני 1712. באותה עת הוא העניק לה את התואר "דוכסית שלזוויג". שלושה שבועות לאחר מותה של המלכה לואיזה ב-4 באפריל 1721, נתן פרדריק תוקף חוקי לעם אנה סופיה באמצעות עריכת טקס נישואין נוסף, והפעם הוא העניק לה את התואר מלכה והיא הייתה היחידה שנישאה למלך דני כל שהוא, שירש את כתרו מתוקף ירושה ושלא נולדה כנסיכה. לשניהם הייתה זו ללא ספק הקלה לשים קץ למערכת יחסים ששניהם ראו כחטא.
מתוך תשעת הילדים שנולדו לפרדריק מכל שלוש נשותיו, רק שניים הגיעו לבגרות, מי שלימים יהיה המלך כריסטיאן השישי והנסיכה שרלוט אמיליה, שניהם נולדו מנישואיו הראשונים של אביהם. כל הילדים שנחשבו לממזרים לא חיו יותר משנה אחת ומנקודת מבטם של אנשי האצולה והכמורה, זה נחשב לעונש משמיים.
טום רובינסון בנד

| --- | --- |
 מוקד פעילות:  לונדון, בריטניה
 תקופת הפעילות:  1976–1979   1989   2015
 סוגה:  פאנק רוק, גל חדש, פאב רוק בריטי
 חברת תקליטים:  EMI, Harvest
 חברים לשעבר
 טום רובינסון   מארק אמבלר   דני קוסטו   דולפין טיילור   פרסטון היימן   איאן פארקר   ניק פליטאס   צ'רלי מורגן   סטיב ויטר   סטיב קריס
 
טום רובינסון בנד (באנגלית: Tom Robinson Band; בראשי תיבות: TRB) היא להקת רוק בריטית, שהוקמה בשנת 1976 על ידי הזמר, הפזמונאי והבסיסט טום רובינסון. סינגל הבכורה של הלהקה, "2-4-6-8 Motorway" הפך ללהיט והגיע למקום החמישי במצעד הסינגלים הבריטי בשנת 1977. הסינגל השלישי של הלהקה, "Up Against the Wall", נתפס בעיני חלק כסינגל פאנק רוק קלאסי  בעוד אלבום הבכורה שלהם, Power in the Darkness (1978), נחשב כאלבום פאנק מובהק של סוף שנות השבעים  השיר שלהם מאותו אלבום, "Glad to Be Gay" נחשב להמנון ההומוסקסואלים הלאומי הבריטי.
היסטוריה

טום רובינסון החל להופיע בלונדון בשנת 1976. עד סוף אותה שנה הוא החליט להקים הרכב קבוע. חברו הוותיק של רובינסון, הגיטריסט דני קוסטו היה הראשון להצטרף להרכב. הם פרסמו מודעות בעיתוני מוזיקה וחיפשו נגן בס ומתופף. רובינסון מצא את המתופף בריאן "דולפין" טיילור, והחיפושים אחר נגן בס נמשכו, כשלבסוף הגיע המוזיקאי מארק אמבלר לאודישן. כמה ימים לאחר מכן, סיפר אמבלר שבנוסף להיותו בסיסט הוא גם קלידן, ובילה שנים רבות בלימודי פסנתר אצל מוזיקאי הג'אז הוותיק, סטן טרייסי. לאחר שהאזין לאמבלר מנגן על אורגן ההאמונד שלו, הבין רובינסון שהוא יצטרך למלא את תפקיד נגן הבס בעצמו.
הלהקה הגיעה לסצנת המועדונים באמצעה של מהפכת הפאנק של לונדון. ההופעות החיות שלהם זכו לביקורות חיוביות, ועד מהרה נכחו נציגים מחברות תקליטים שונות ברבות מההופעות שלהם.
חברת EMI החתימה לבסוף את הלהקה. רובינסון תיאר מאוחר יותר את התקופה הזו בחיי הלהקה, ואמר: "בתוך תשעה חודשים עשינו את המעבר מחתימה על קצבת האבטלה להשמעות ב-"Radio One", הופעות ב-"Top of the Pops", חתימה ב-EMI והופעה בעמוד הראשי של NME".
חברי הלהקה חילקו לקהל שהשתתף בהופעות שלהם עלונים המתארים את דעותיהם הפוליטיות, בנוסף לתגים וחולצות טי שירט עם סמל הלהקה מתנוסס עליהם, וניגנו באופן קבוע בהופעות רוק נגד גזענות כשמצטרפות אליהם להקות כמו "הקלאש" ואחרות.
"2-4-6-8 Motorway" היה הסינגל הראשון של ההרכב שיצא בסוף 1977. הוא הגיע לחמשת הראשונים של מצעד הסינגלים הבריטי ונשאר שם למעלה מחודש. כמעט מיד אחריו יצא האלבום הבא שלהם, EP בן ארבע רצועות בשם "Rising Free", שהוקלט בהופעה חיה בתיאטרון Lyceum בלונדון בנובמבר 1977. הוא הכיל את השירים "Don't Take No for an Answer", "Martin", "(Sing if You're) Glad to Be Gay" ו-"Right on Sister". ה-EP הגיע למקום ה-18 במצעד הסינגלים הבריטי.
בראשית 1978 הקליטו TRB את אלבום הבכורה שלהם, "Power in the Darkness". הגרסה הבריטית של התקליט הכילה את כל השירים החדשים, אבל בארצות הברית (יצא בחברת Harvest), הסינגל "2-4-6-8 Motorway" והתקליט "Rising Free" שולבו ל-EP בונוס בן שש רצועות שהפך את האלבום לכמעט כפול.
שינוי בהרכב

"Power in the Darkness" הגיע למקום הרביעי במצעד האלבומים בבריטניה וזיכה את הלהקה בתקליט זהב, ו-TRB נבחרו ל"להקה החדשה הטובה ביותר" ו"הלהקה הטובה ביותר בלונדון" לשנת 1977 על ידי מאזינים בטקס פרסי המוזיקה של רדיו קפיטל. הקלידן מארק אמבלר עזב את הלהקה לאחר הקלטת האלבום הראשון, ופסנתרן הסשנים ניק פליטאס גויס כמחליף זמני וניגן עם TRB בעצרת גדולה של הליגה האנטי-נאצית בפארק ויקטוריה בלונדון בתחילת אותה שנה.
הקלידן איאן פארקר הצטרף כמחליף קבוע לאמבלר. לאחר מכן הקליטו TRB את אלבומם הבא, "TRB Two" באולפני Rockfield בוויילס. כריס תומאס שהפיק את אלבומם הראשון, היה גם המפיק של האלבום השני. המתופף דולפין טיילור הציע שהמוזיקאי והמפיק האמריקאי, טוד רונדגרן יחליף את תומאס. לאחר שהלהקה התקשתה להחליט אילו רצועות יופיעו באלבום, התקבלה בסופו של דבר החלטה לתת לרונדגרן לבחור. עם זאת, הוא בחר שניים מהשירים שטיילור לא אהב במיוחד, והוא החליט לעזוב את הלהקה. יום לאחר מכן, כשהרוחות נרגעו מעט, טיילור הציע לחזור להרכב אך רובינסון סירב, ופרסטון היימן גויס כמתופף מחליף. תמונתו נכללה על עטיפת האלבום, אך מעולם לא הייתה כוונה לצרפו ללהקה באופן קבוע. המחליף של טיילור היה לבסוף צ'ארלי מורגן שניגן בעבר עם קייט בוש, והמשיך כמתופף עבור אלטון ג'ון במשך חמש עשרה שנים נוספות.
הלהקה יצאה לסיבוב הופעות כדי לתמוך בהוצאת האלבום, אבל בשלב זה המחלוקות הפנימיות בהרכב עשו את שלהן. כשהגיטריסט דני קוסטו החליט לעזוב ב-1979, הגיעה הלהקה לסוף דרכה. שתי ההופעות האחרונות שלה התקיימו בבלגיה ב-1979
ב-1989 ערכו רובינסון, קוסטו ואמבלר סיבוב הופעות במסגרת איחוד הלהקה עם סטיב קריס על תופים. הם הופיעו בהופעות סולד-אאוט במועדון מרקי בלונדון, והמשיכו להופיע במשך רוב השנה לפני שנפרדו שוב
דיסקוגרפיה > אלבומי אולפן

1978:	Power in the Darkness
1979: TRB Two
דיסקוגרפיה > אלבומי הופעה

1982: Cabaret ‘79
1997: Glad to Be Gay Cabaret
דיסקוגרפיה > אלבומי אוסף

1981: TRB 3
1987: The Collection 77-87
1996: The Gold Collection
1997: Rising Free: The Very Best of TRB
2013: The Anthology 1977-1979
דיסקוגרפיה > סינגלים ו-EP

1977: "2-4-6-8 Motorway" 
 "I Shall Be Released"
1978: Rising Free (EP) 
 "Don't Take No for an Answer" / "Martin") 
 ("Glad to Be Gay" / "Right on Sister"
1978: "Up Against the Wall" 
 "I'm Alright Jack"
1978: "Too Good to Be True" 
 "Power in the Darkness"
1979: "Bully for You" 
 "Our People"
1979: "Alright All Night" 
 "Black Angel"
1979: Never Gonna Fall in Love (Again) 
 "Getting Tighter"
הערות שוליים

↑  Mojo (October 2001) - 100 Punk Scorchers, Issue 95, London;
↑  Joynson, Vernon (2001). Up Yours! A Guide to UK Punk, New Wave & Early Post Punk. Wolverhampton: Borderline Publications. p. 310. ISBN 1-899855-13-0. It typified their heartfelt passion and political anger, which is so prevalent on their superb debut album.;
↑  Joynson, Vernon (2001). Up Yours! A Guide to UK Punk, New Wave & Early Post Punk. Wolverhampton: Borderline Publications. p. 310. ISBN 1-899855-13-0. one of the definitive albums of the seventies;
↑  Thompson, Dave (2000). Punk. Ontario: Collector’s Guide Publication. p. 122. ISBN 1-896522-27-0. the most successful album of all the year’s ‘political offerings.;
↑  Buckley & Ellingham, ed. (1996). Rock: The Rough Guide. London: Rough Guides. p. 734. ISBN 1-85828-201-2. An essential new wave album;
↑  Gardner, Steve (1996). "Hiljaiset Levyt: 100 Best Punk LP's". אורכב מ-המקור ב-18 אפריל 2012. One of the greatest records that came out in the late 70s;
↑  Larkin, Colin (1994). All Time Top 1000 Albums. Enfield: Guinness Publishing. p. 247. A great amalgam of punk / pop, ethics and all, translated as an exciting, visceral album in a style much imitated, but rarely bettered for fury and genuine loathing.;
↑  "Primo". Tomrobinson.com. נבדק ב-27 במרץ 2023. {{cite web}}:  (עזרה)
↑  "TRB - Tom Robinson Band".
| --- | --- |
בקרת זהויות :  BnF: cb13907086c (data)  ISNI: 0000 0000 8189 7497  LCCN: n94050742  MusicBrainz: 51191b39-0b2f-4fc5-b062-774ccc377ac8  NKC: xx0145993  VIAF: 121031844   WorldCat (עם VIAF): 121031844
קמרון הגרמנית

קמרון הגרמנית הייתה מושבה אפריקאית של האימפריה הגרמנית בין השנים 1884–1916 באזור הרפובליקה של קמרון של ימינו. קמרון כללה גם חלקים צפוניים של גבון וקונגו עם חלקים מערביים של הרפובליקה המרכז-אפריקאית, חלקים דרום-מערביים של צ'אד וחלקים מזרחיים רחוקים של ניגריה.
היסטוריה > המאה ה-19

עמדת המסחר הגרמנית הראשונה באזור דואלה על הדלתה של נהר קמרון  הוקמה בשנת 1868 על ידי חברת הסחר ההמבורגית Carl_Woermann (גר'). סוכן המשרד בגבון, יוהנס תרמהלן, הרחיב את הפעילות לדלתה של נהר קמרון. בשנת 1874, יחד עם סוכן וורמן בליבריה, וילהלם ינצן, הקימו שם שני הסוחרים את החברה שלהם, Jantzen &amp; Thormählen.
שתי התחנות האלו במערב אפריקה התרחבו לשיט עם ספינות מפרש וקיטור משלהם וחנכו שירות נוסעים ומשא מתוזמן בין המבורג לדואלה.  חברות אלו ואחרות קיבלו שטח נרחב מראשי המקומות והחלו בפעולות מטעים שיטתיות, כולל בננות.
בשנת 1884 עתר אדולף וורמן, כדובר כל החברות במערב אפריקה, למשרד החוץ הקיסרי בבקשה ל"הגנה" על ידי האימפריה הגרמנית. הקנצלר הקיסרי אוטו פון ביסמרק ביקש לנצל את הסוחרים במקום כדי לשלוט באזור באמצעות "חברות שכירות". עם זאת, בתגובה להצעתו של ביסמרק, החברות משכו את עתירתן.
האינטרסים המסחריים רצו פעילויות מסחר רווחיות בהגנת הרייך, אך היו נחושים להתרחק מהסתבכויות פוליטיות. בסופו של דבר, ביסמרק נכנע לעמדת וורמן והורה לאדמירליות לשלוח ספינת תותחים. כמפגן עניין גרמני, סירת התותחים הקטנה SMS מווה הגיעה למערב אפריקה.
גרמניה התעניינה במיוחד בפוטנציאל החקלאי של קמרון וביקשה מחברות גדולות לנצל אותה ולייצא את הייצור שלה. ביסמרק הגדיר את סדר העדיפויות שלו: "קודם הסוחר, ואז החייל". השפעתו של איש העסקים אדולף וורמן, שהיה לו בית מסחר בדואלה, עזרה לשכנע את ביסמרק, שהיה ספקן בתחילה. חברות סחר גרמניות גדולות (Woermann, Jantzen und Thoermalen) וחברות זיכיון ( Sudkamerun Gesellschaft, Nord-West Kamerun Gesellschaft ) התבססו בצורה עצומה במושבה. כשהוא נותן לחברות הגדולות לכפות את פקודותיהן, הממשל פשוט תמך בהן, הגן עליהן וחיסל את ההתקוממויות הילידים.
גרמניה תכננה לבנות אימפריה אפריקאית גדולה שתחבר את קמרון דרך קונגו לנכסים במזרח אפריקה. שר החוץ הגרמני אמר זמן קצר לפני מלחמת העולם הראשונה כי קונגו הבלגית היא מושבה גדולה מדי עבור מדינה קטנה כמו בלגיה.
היסטוריה > המאה ה-19 > הפרוטקטורט של קמרון

הפרוטקטורט של קמרון הוקם במהלך "המרוץ לאפריקה". החוקר הגרמני, הרופא הרפואי, הקונסול הקיסרי והממונה על מערב אפריקה, גוסטב נכטיגל, היה הכוח המניע להקמת המושבה. עד אז הרבה יותר מתריסר חברות גרמניות שבסיסן בהמבורג וברמן ביצעו פעילויות מסחר ומטעים בקמרון.  גרמניה הרחיבה בהדרגה את המושבה ונתקלה בהתנגדות קשה במלחמות באפוט ובמלחמות אדאמאווה.
היסטוריה > המאה ה-20

בסבסוד מטעם משרד האוצר הקיסרי, המושבה בנתה שני קווי רכבת מעיר הנמל דואלה כדי להביא לשוק מוצרים חקלאיים. הקו הצפוני התארך 160 קילומטרים (99 מיל) להרי מנגובה, ו-300 קילומטרים (190 מיל) של הקו הראשי ל-Makak על הנהר Nyong‏.  מערכת דואר וטלגרף נרחבת ורשת ניווט בנהר עם ספינות ממשלתיות קישרו את החוף לפנים הארץ.
הפרוטקטורט של קמרון הורחב עם קמרון החדשה (בגרמנית: Neukamerun) בשנת 1911 כחלק מההסדר של משבר אגאדיר, שנפתר בהסכם פאס.
היסטוריה > המאה ה-20 > הפסדים גרמניים

עם פרוץ מלחמת העולם הראשונה פלשו חיילים צרפתים, בלגים ובריטים למושבה הגרמנית בשנת 1914 וכבשו אותה במלואה במהלך כיבוש קמרון. המבצר הגרמני האחרון שנכנע היה המבצר במורה בצפון המושבה בשנת 1916.
בעקבות תבוסת גרמניה, חוזה ורסאי חילק את השטח לשני מנדטים של חבר הלאומים (מחלקה B) תחת הנהלת בריטניה הגדולה וצרפת. קמרון הצרפתית וחלק מקמרון הבריטית התאחדו בשנת 1961 כקמרון.
היסטוריה > המאה ה-20 > הפסדים גרמניים > גלריה

מודד גרמני בקמרון, 1884
שוטרים בדואלה ביום הולדתו של הקיסר, 1901
בננות נטענות לייצוא לגרמניה, 1912
סמלים מתוכננים עבור קמרון

בשנת 1914 נעשתה סדרת טיוטות לסמלים ודגלים עבור המושבות הגרמניות. עם זאת, מלחמת העולם הראשונה פרצה לפני גמר התכנון והדגלים והסמלים מעולם לא היו בשימוש.
הצעה לדגל
הצעה לסמל
הערות שוליים

↑  כיום, הדלתה של נהר הוורי
↑  Washausen, Hamburg und die Kolonialpolitik, p. 68
↑  Washausen, p. 116
↑  Haupt, Deutschlands Schutzgebiete, p. 57
↑  Thomas Deltombe, Manuel Domergue, Jacob Tatsita, KAMERUN !, La Découverte, 2019
↑  By 1911 the total volume of trade reached over 50 million gold marks [Haupt, p. 64].
↑  מאוחר יותר הוארך קו זה לבירת קמרון הנוכחית יאונדה.
| --- | --- |
בקרת זהויות :  GND: 115166-6 
קמרון בין 1901–1972   קמרון הגרמנית   קמרון הבריטית   קמרון הצרפתית   רפובליקת קמרון
אנדרטת גוסטב נכטיגאל בקמרון
הר מננגובה
A Question of Honour

"A Question of Honour" (בעברית: "שְׁאֵלָה שֶׁל כָּבוֹד") הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום האולפן הרביעי שלה, Fly. השיר יצא לאור ב-6 באוקטובר 1995, כסינגל השני מתוך האלבום, על ידי חברת התקליטים איסט וסט רקורדס. השיר יצא לראשונה בגרמניה.
השיר הגיע למקום ה-15 במצעד השירים של גרמניה.
רקע וכתיבה

השיר נכתב על ידי פרנק פיטרסון אשר הפיק את Fly, תוך שהוא הופק על ידי פיטרסון ביחד עם אלכס כריסטנסן. השיר הוא שיר בסגנון המוזיקה הקלאסית, המשלב בתוכו סגנונות שונים נוספים, בדומה לשירים נוספים מתוך האלבום בו הוא נכלל.
ראשית, יצא השיר כסינגל ביחד עם ארבעה רמיקסים שנעשו עבורו. בהמשך, יצא בשנית, תוך שהבי-סייד שלו היה השיר "On the Nile".
וידאו קליפ

הווידאו קליפ המלא שיצא עבור השיר הועלה ליוטיוב ב-5 במאי 2010. בתחילת הקליפ, ניתן לראות ספר, עליו כתוב "A Question of Honour". בהמשך, ניתן לראות את הספר נפתח, ולאחר מכן את ברייטמן, כשהיא שרה את השיר, תוך שהיא לובשת כתונת לבנה.
בשנת 2012, הועלתה ליוטיוב ההופעה של ברייטמן עם השיר, אשר התקיימה במסגרת סיבוב ההופעות העולמי השני שלה, "La Luna World Tour".
מיקומי שיא

|   ‏‏‏  מצעדים ודירוגים (1995–1996)> מדינה |   ‏‏‏  מצעדים ודירוגים (1995–1996)> מצעד |   ‏‏‏  מצעדים ודירוגים (1995–1996)> מיקום שיא |   ‏‏‏  מצעדים ודירוגים (1995–1996)>  |
| --- | --- | --- | --- |
|  ארצות הברית | מצעד שירי הדאנס המסחריים | 4 |  |
|  גרמניה | GfK – טופ 100 | 15 |  |
|  יפן | יפן הוט 100 | 38 |  |
|  ישראל | המצעד הלועזי השבועי של רשת ג' | 12 |  |
נתוני מכירות

| מקום | תארים | מכירות |
| --- | --- | --- |
| יפן (RIAJ) | זהב | 100,000 |
היסטוריית יציאות לאור

| אזור | תאריך יציאה | פורמט | מקור |
| --- | --- | --- | --- |
| גרמניה | 6 באוקטובר 1995 | תקליטור • מקסי סינגל |  |
| יפן | 2004 | תקליטור • פרומו |  |
Bigger Than the Whole Sky

| --- | --- |
 שיר בביצוע טיילור סוויפט
 מתוך האלבום Midnights (3am Edition)
 יצא לאור:  21 באוקטובר 2022
 סוגה:  מוזיקת אמביינט 
 שפה:  אנגלית
 אורך:  3:38
 חברת תקליטים:  ריפבליק
 כתיבה:  טיילור סוויפט
 הפקה:  ג'ק אנטונוף, טיילור סוויפט
 
"Bigger Than the Whole Sky" (בעברית: "גדול יותר מכל השמיים") הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה לאור ב-21 באוקטובר 2022 חברת התקליטים ריפבליק רקורדס, כרצועה השנייה מתוך מהדורת 3am של אלבום האולפן העשירי של סוויפט, Midnights. נכתב והופק על ידי סוויפט וג'ק אנטונוף. הוא זכה להצלחה בין-לאומית מבלי שיצא כסינגל, לאחר שלא נשלח לשום פורמט של רדיו הלהיטים העכשוויים.
רקע

ב-28 באוגוסט 2022, בעת נאום זכייתה בפרס קליפ השנה עבור All Too Well: The Short Film בטקס פרסי הווידאו קליפים של MTV לשנת 2022, הכריזה סוויפט על אלבום האולפן העשירי שלה וסיפרה כי עתיד לצאת ב-21 באוקטובר. כשעה מאוחר יותר חשפה סוויפט ברשתות החברתיות את שמו של האלבום, Midnights, ואת עטיפתו.
ב-21 בספטמבר, כחודש לפני יציאת האלבום, הכריזה סוויפט על סדרה בת 13 פרקים בשם Midnights Mayhem with Me שתעלה בפלטפורמת המדיה החברתית טיקטוק, ובכל פרק ייחשף שם של רצועה אחת מתוך האלבום. אף רצועה ממהדורת 3am של Midnights לא נחשפה בסרטונים. ב-16 באוקטובר פרסמה סרטון קצר בשם "Midnights Manifest", המציג את לוח הזמנים שלה לשבוע הפרסום הראשון של האלבום. נכתב בו כי סוויפט עתידה להכריז על הפתעה גדולה בשעה שלוש לפנות בוקר על פי שעון הקיץ המזרחי (EDT). בשעה הזו הוציאה מהדורה נוספת לאלבום הכוללת שבע רצועות בונוס חדשות, ביניהן נכלל "Bigger Than the Whole Sky".